*Kodukord*

Oleme avatud esmaspäevast reedeni kellaaegadel 08:00 – 18:00.

Riiklikel pühadel on Segasummala Lastehoid suletud.

Palume lapsed tuua hoidu enne hommikusöögi algust 8.45 või enne hommikuringi 9.20.

Lapse puudumisest või haigestumisest palume teavitada juhatajat või hoidjat hiljemalt sama päeva hommikuks, enne kella 09.00 saates smsi või sõnumi facebooki kaudu. Õigeaegselt puudumisest teatamisel ei arvestada söögiraha haiguspäeva eest.

Lapse turvalisuse tagamiseks annab vanem lapse isiklikult hoidjale üle.

Kui lapsele tuleb järele keegi teine peale vanemate, palume sellest hoidjaid eelnevalt teavitada.

Et ära hoida riiete kadumist ning vahetusse minemist, soovitame need varustada lapse nimega. Kindlasti peavad olema jalanõud markeeritud.

Kui laps kasutab mähkmeid, palume vanematel lastehoidu mähkmed kaasa tuua. Mähkmed pannakse iga lapse kappi spetsiaalsesse kotti, kust hoidjad vajadusel need kätte saavad.

Lapsevanemal palutakse täita ankeet lapse tervisliku seisundi, allergiate, oskuste, harjumuste ja vajaduste kohta, mille annab hoidja. Ankeet tuleb tagastada samal päeval. Nii saame vajaliku informatsiooni lapse tervisliku seisukorra kohta, samuti lapse paremaks tundmaõppimiseks ja igaühe eripäradega arvestamiseks.

Lapse tulekul päevahoidu ei pea laps oskama ise süüa, riietuda ega potil käia. Koos hoidjatega hakatakse neid asju üheskoos harjutama. Lastehoidu tulles informeerige meid ka oma lapse hommikusest tujust, nii saame sellega kohe arvestada.

Proovipäevale peaks vanem jääma koos lapsega, järgnevatel päevadel on soovitav lasta tal uue olukorraga iseseisvalt tutvuda ja harjuda. Proovipäevale saate tulla etteteatamisega, enne- või pealelõunaseks ajaks.

Meie lastehoius on kolm söögiaega: hommikusöök, lõunasöök ning õhtusöök. Menüü on lastehoiu teadetetahvlil.

Hommikuring algab kell 9.30, vanemad, kes on huvitatud laulu ja rütmitunnis osalemisest, tooge palun laps lastehoidu kindlasti ennem seda, et mitte segada teisi lapsi.

Õueriided valige palun vastavalt aastaajale ja ilmastikule, pange kõik õuemineku riided kombeka või jope varrukasse.

Tagavara riided (aluspüksid, t-särk, sukkpüksid ja mähkmed) palun pange spetsiaalsesse kotti, mis on juba kapis ning sulgege kotisuu sõlmega. Nii väldime riiete vahetusse minekut.

Õueriided olgu sellised, mis võivad määrduda.

Laps võib kaasa võtta uinumiseks vajalikke mänguasju (kaisukaru, tudutekk), mitte kalleid ja õrnu mänguasju. Samuti ei tohi kaasa võtta mõõku, püstoleid, nuge, pisikestest detailidest koosnevaid ja teisi ohtlikke esemeid või maiustusi.

Selgitage lapsele, et oma mänguasja kaasa võtmisel kehtib põhimõte: "ma ei ole kade ja luban ka teistele". Võib juhtuda,et teie lapse isiklik mänguasi kaob hoius teiste mänguasjade hulka ära. Hoidja selle eest ei vastuta. Oleks hea kui kirjutate lapse nime mänguasjale.

Lastehoidu tulles sisendame lapsele head tuju ja julgustame teda hoidu tulema, enda hirme ja muresid ei ole vaja lapsele edasi kanda.

Välisjalanõudega on lubatud viibida vaid esikus või kasutada siniseid kilesusse.

Kui laps nutab üle 20 minuti järjest, ega tunne huvi mänguasjade vastu, kutsub hoidja vanema lapsele järgi.

Kui laps nutab palju, ei tunne huvi mänguasjade ega söömise vastu umbes 15 lastehoius oldud päeva jooksul, pole laps lastehoius käimiseks veel küps ning võib proovida hiljem uuesti lastehoidu tulla.

Kui lapse käitumine on liialt agressiivne ja tekitab korduvalt teistele lastele vigastusi ja valu, ka jälgi kehal, oleme sunnitud lõpetama lapsevanemaga lepingu.

Lastehoiu kodukorra reeglite korduval rikkumisel on lastehoiul õigus leping ennetähtaegselt ühepoolselt lõpetada.

Lapse haigestumine.

• Lapse puudmisest haiguse tõttu (või mõni muu oluline põhjus) palume vanematel teavitada lastehoidu hiljemalt sama päeva hommikul enne kella 9.00.

• Haigeid lapsi palume teiste laste tervise nimel hoidu mitte tuua. Palaviku ja halva enesetundega laps ei jaksa lastehoius olla, samuti on oht nakatada teisi lapsi. Hoidja ei anna lastehoius vanema poolt kaasa pandud rohtusid, ega luba ka lapsel neid iseseisvalt sisse võtta. Kui lapsel on esimest päeva nina nohune, on hoidjal kohustus laps koju saata. Samuti ülinakkava silmapõletiku puhul, kui lapse silmad on rähmased hoidu tuues.

• Võimalusel hoidke last ka peale haigust mõnda aega kodus, sest sel ajal on laps vastuvõtlik nakkustele.

• Teavitage hoidjat alati ka haiguse kahtluse või halvasti möödunud öö (nutuhood, oksendamine vms.) korral.

• Kui laps haigestub lastehoius võtame Teiega kohe ühendust.

• Palume lapsevanemal koheselt teavitada oma kontaktandmete muutumisest.

• Lapse huvides (sageli muutub käitumine ja tuju) peaks ka hoidja teadma suurematest muutustest ja erakordsetest sündmustest perekonnas (õe või venna sündimine, vanemate lahutus vms.).

Koostanud:

Eliisa Taal

18.01.2018